ระเบียบ ก.ศป. ว่าด้วยหลักเกณฑ์และวิธีการประเมินสมรรถภาพในการปฏิบัติหน้าที่ของตุลาการศาลปกครอง (ฉบับที่ 2) พ.ศ. 2554

ระเบียบ ก
ระเบียบ ก.ศป.
ว่าด้วยหลักเกณฑ์และวิธีการประเมินสมรรถภาพ
ในการปฏิบัติหน้าที่ของตุลาการศาลปกครอง
(ฉบับที่ ๒)
พ.ศ. ๒๕๕๔
 

โดยที่เป็นการสมควรแก้ไขเพิ่มเติมระเบียบ ก.ศป.
ว่าด้วยหลักเกณฑ์และวิธีการประเมินสมรรถภาพในการปฏิบัติหน้าที่ของตุลาการศาลปกครอง
พ.ศ. ๒๕๔๔

อาศัยอำนาจตามความในมาตรา ๓๑ วรรคสอง
แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป.
โดยความเห็นชอบของที่ประชุมใหญ่ตุลาการในศาลปกครองสูงสุดออกระเบียบไว้ ดังต่อไปนี้

ข้อ ๑ ระเบียบนี้เรียกว่า ระเบียบ ก.ศป. ว่าด้วยหลักเกณฑ์และวิธีการประเมินสมรรถภาพในการปฏิบัติหน้าที่ของตุลาการศาลปกครอง
(ฉบับที่ ๒) พ.ศ. ๒๕๕๔

ข้อ ๒[๑] ระเบียบนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกความในวรรคหนึ่งของข้อ
๖ ของระเบียบ ก.ศป. ว่าด้วยหลักเกณฑ์และวิธีการประเมินสมรรถภาพในการปฏิบัติหน้าที่ของตุลาการศาลปกครอง
พ.ศ. ๒๕๔๔ และให้ใช้ความต่อไปนี้แทน
ข้อ ๖ ให้สำนักงานจัดให้มีและรับผิดชอบค่าใช้จ่ายในการประเมินสุขภาพของตุลาการศาลปกครองซึ่งเข้ารับการประเมินสมรรถภาพภายในเดือนกันยายนของปีนั้น


ประกาศ
ณ วันที่ ๒๙ ธันวาคม พ.ศ. ๒๕๕๔
หัสวุฒิ
วิฑิตวิริยกุล
ประธานศาลปกครองสูงสุด
ประธานกรรมการตุลาการศาลปกครอง

ปริยานุช/ผู้จัดทำ
๑๖ มกราคม ๒๕๕๕
ปณตภร/ผู้ตรวจ
๑๗ มกราคม ๒๕๕๕

















































[๑] ราชกิจจานุเบกษา
เล่ม ๑๒๙/ตอนที่ ๖ ก/หน้า ๓๐/๑๓ มกราคม ๒๕๕๕